Številka: 478-187/2022/67 (164-08)

Datum: 3. 11. 2022

Republika Slovenija, Ministrstvo za notranje zadeve, Ljubljana, Štefanova ulica 2 (v nadaljevanju: naročnik) v skladu z 82. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) objavlja

**PONOVNO JAVNO ZBIRANJE PONUDB**

1. **Ime in sedež organizatorja ponovnega javnega zbiranja ponudb:**

Republika Slovenija, Ministrstvo za notranje zadeve, Štefanova ulica 2, Ljubljana.

1. **Predmet ponovnega javnega zbiranja ponudb:**

Najem opremljenih poslovnih prostorov za potrebe Inšpektorata Republike Slovenije za notranje zadeve. Prilog tega besedila sta tudi osnutek najemne pogodbe in tehnična specifikacija.

1. **Obdobje najema:**

Poslovni prostori se najemajo za določen čas 5 (petih) let z možnostjo podaljšanja.

1. **Vrsta pravnega posla:**

Najem poslovnih prostorov po metodi ponovnega javnega zbiranja ponudb.

1. **Obseg najema:**

Skupna površina delovnih in spremljajočih prostorov je od 375 m² do 490 m² za 30 delovnih mest, 10 parkirnih mest v izključni uporabi ter prostor in stojala za vsaj 5 koles.

Dodatni pogoji in zahteve so opredeljeni v Tehnični dokumentaciji za najem poslovnih prostorov za potrebe Inšpektorata Republike Slovenije za notranje zadeve.

Najemodajalec mora opredeliti tudi rok, do katerega bo uredil poslovne prostore skladno z zahtevami tehnične dokumentacije.

1. **Obratovalni stroški:**

Obratovalni stroški bremenijo najemnika poslovnih prostorov in predvidoma obsegajo naslednje stroške: stroške električne energije, vodarine, kanalščine, odvoza smeti, ogrevanja in hlajenja, upravljanja in tekočega vzdrževanja in morebitni drugi stroški, povezani z uporabo prostorov. Prav tako bremeni najemnika nadomestilo za uporabo stavbnega zemljišča.

1. **Kriteriji za izbor:**

Kriteriji za izbor so navedeni v tehnični dokumentaciji.

Ponudniki, ki ne bodo izpolnjevali pogojev iz tehnične dokumentacije bodo izločeni iz postopka. Prav tako bodo izločene ponudbe, ki ne bodo izpolnjevale pogojev iz tehnične dokumentacije.

1. **Način in rok plačila najemnine:**

Najemodajalec bo za poslovne prostore in parkirna mesta izstavljal mesečne e-račune za najemnino do 5. dne v mesecu za pretekli mesec.

Najemnik bo najemnino poravnaval 30. dan od datuma prejema računa.

Najemnina in obratovalni stroški se pričnejo plačevati od primopredaje prostorov.

1. **Ponudbena cena:**

Vse cene morajo biti navedene za mesečni najem in brez DDV. V skladu z Zakonom o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22 in 29/22 – ZUOPDCE) je najem poslovnih prostorov, ki vključujejo tudi najem parkirnih mest oproščen plačila DDV.

Način oblikovanja ponudbene cene je v tehničnih zahtevah.

1. **Dokazila, ki jih morajo ponudniki predložiti k ponudbi:**

Glej tehnične zahteve.

1. **Rok za oddajo ponudbe:**

Upoštevane bodo ponudbe, ki bodo predložene v zaprtih kuvertah, na sprednji strani kuverte mora biti navedeno: PONOVNO ZBIRANJE PONUDB ZA PRIDOBITEV POSLOVNIH PROSTOROV ZA POTREBE MNZ, IRSNZ, št. 478-187/2022, z oznako »NE ODPIRAJ – ZBIRANJE PONUDB«. Na zadnji strani kuverte mora biti naveden naziv in naslov ponudnika.

Ponudnik mora ponudbo poslati **najkasneje do 6. 12. 2022 do 15.00 ure** na naslov: Ministrstvo za notranje zadeve, Štefanova ulica 2, 1501 Ljubljana.

Šteje se, da je ponudba pravočasna, če na naslov: Ministrstvo za notranje zadeve, Štefanova ulica 2, 1501 Ljubljana prispe **najkasneje do 6. 12. 2022 do 15.00 ure.**1

1. **Veljavnost ponudbe:**

Ponudniki so vezani na ponudbo 60 dni od dneva odpiranja ponudb.

1. **Odpiranja ponudb:**

Odpiranje ponudb za najem poslovnih prostorov bo javno.

Ponudniki bodo o izidu postopka ponovnega javnega zbiranja ponudb pisno obveščeni v 8 dneh po opravljenem izboru.

Naročnik bo opravil pogajanja z najugodnejšimi ponudniki, ki bodo oddali ustrezne ponudbe.

\_\_\_\_\_\_\_\_\_\_\_\_\_\_\_\_\_\_\_\_\_

 *Vse zainteresirane ponudnike opozarjamo na spremenjeno poslovanje Pošte Slovenije d.o.o. od 1. 7. 2021 dalje. Vse podrobnejše informacije so dostopne na naslednji povezavi:*

[*https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne*](https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne)

1. **Datum, čas in kraj odpiranja ponudb:**

Ponovno javno odpiranje ponudb bo dne **7. 12. 2022 ob 10.00 uri** na naslovu\*:

Ministrstvo za notranje zadeve, Štefanova ulica 2, Ljubljana.

V primeru obstoja okoliščin zaradi COVID-19, zaradi katerih ponovno javno odpiranje ponudb ne bo mogoče, bo določen nov termin za ponovno javno odpiranje ponudb.

Predstavniki ponudnikov – pravnih oseb, ki bodo prisotni na ponovnem javnem odpiranju ponudb, morajo pred pričetkom odpiranja ponudb komisiji izročiti pisna pooblastila za sodelovanje na ponovnem javnem odpiranju in ji izročiti na vpogled osebni dokument s fotografijo, ki ga je izdal državni organ (javno listino).

Ponudniki – fizične osebe, ki bodo prisotni na ponovnem javnem odpiranju ponudb, morajo pred pričetkom odpiranja ponudb komisiji izročiti na vpogled osebni dokument s fotografijo, ki ga je izdal državni organ (javno listino).

1. **Ustavitev postopka:**

Naročnik lahko kadarkoli do sklenitve pravnega posla postopek ustavi brez obrazložitve in brez obveznosti do ponudnikov, ki so oddali ponudbe.

1. **Kontaktni osebi:**

Informacije za gradbeno tehnični del dobite pri Sandri Prelec, telefon številka 01 428 59 21, elektronski poštni naslov: sandra.prelec@gov.si.

Informacije v zvezi z izvedbo postopka ponovnega javnega zbiranja ponudb dobite pri Mojci Pleško Grah, telefon številka 01 428 47 23, elektronski poštni naslov: mojca.plesko-grah@gov.si.

Bojan Bučinel

v.d. generalnega direktorja

Direktorata za logistiko

\* Rok po tretjem odstavku 51. člena Zakona o stvarnem premoženju države in samoupravnih lokalnih skupnosti, ZSPDSLS-1 (Uradni list RS, št. 11/18 in 79/18) začne teči od objave na spletnem portalu državne uprave gov.si.